CELEX: 62012TN0424
Language: da
Date: 2012-09-26 00:00:00
Title: Sag T-424/12: Sag anlagt den 26. september 2012 — Gaumina UAB mod Det Europæiske Institut for Ligestilling mellem Mænd og Kvinder

1.12.2012   
            
            
               DA
            
            
               Den Europæiske Unions Tidende
            
            
               C 373/9
            
         Sag anlagt den 26. september 2012 — Gaumina UAB mod Det Europæiske Institut for Ligestilling mellem Mænd og Kvinder
   (Sag T-424/12)
   2012/C 373/15
   Processprog: litauisk
   
      Parter
   
   
      Sagsøger: Gaumina UAB (Vilnius, Litauen) (ved advokat Saulius Aviža)
   
      Sagsøgt: Det Europæiske Institut for Ligestilling mellem Mænd og Kvinder
   
      Sagsøgerens påstande
   
   
               —
            
            
               Det Europæiske Institut for Ligestilling mellem Mænd og Kvinders beslutning af 26. juli 2012 om at afvise Gaumina UAB’s bud i udbudsproceduren nr. EIGE/2012/ADM/13 annulleres.
            
         
               —
            
            
               Det Europæiske Institut for Ligestilling mellem Mænd og Kvinder tilpligtes at fortsætte udbudsproceduren og vurdere Gaumina UAB’s bud i udbudsproceduren nr. EIGE/2012/ADM/13.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført to anbringender.
   
               1)
            
            
               Første anbringende om en tilsidesættelse af princippet om klarhed og åbenhed og afgørelsens ubegrundede karakter
               
                           —
                        
                        
                           Sagsøgeren anfører, at Det Europæiske Institut for Ligestilling mellem Mænd og Kvinder ved afholdelsen af udbudsproceduren nr. EIGE/2012/ADM/13 vedrørende kommunikationsaktiviteter i henhold til forordning nr. 1605/2002 (1), forordning nr. 2342/2002 (2), forordning nr. 1922/2006 (3) og udbudsbekendtgørelsens bestemmelser tilsidesatte forpligtelsen til at oplyse en deltager om årsagerne og begrundelserne for afvisningen af hans bud (artikel 100, stk. 2, i forordning nr. 1605/2002) og princippet om klarhed og åbenhed (artikel 89, stk. 1, i forordning nr. 1605/2002), og at instituttet selv efter en yderligere anmodning om oplysninger afviste sagsøgerens bud uden at anføre årsagerne for en sådan beslutning eller det antal point, buddet var blevet tildelt, idet instituttet lagde subjektive og abstrakte kriterier til grund ved vurderingen af de tekniske bud.
                        
                     
         
               2)
            
            
               Andet anbringende om ukorrekt vurdering af sagsøgerens bud og den ugrundede karakter af beslutningen om at afvise buddet
               
                           —
                        
                        
                           Sagsøgeren gør i sin stævning gældende, at Det Europæiske Institut for Ligestilling mellem Mænd og Kvinder vurderede dets tekniske bud forkert og tilsidesatte principperne om ligebehandling og ikke-forskelsbehandling (artikel 89, stk. 1, i forordning nr. 1605/2002), da instituttet afviste sagsøgerens bud, fordi den tekniske del deraf blev tildelt et utilstrækkeligt antal point, selv om buddet opfyldte kravene i udbudsdokumenternes betingelser og kontraktens mål. Den omstændighed, at buddet blev vurderet fejlagtigt, støttes også af den omstændighed, at sagsøgte ikke fremførte nogen årsager eller forklaringer vedrørende de særskilte point, der tildeltes for de tekniske tilbuds bedømmelseskriterier, eller oplysninger om hvor mange point, der blev tildelt det tekniske tilbud samlet.
                        
                     
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).
   
      (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).
   
      (3)  Europa-Parlamentets og Rådets forordning (EF) nr. 1922/2006 af 20.12.2006 om oprettelse af et europæisk institut for ligestilling mellem mænd og kvinder (EUT L 403, s. 9).